זואי 101

עונה 1

פרקים 1–13 (13 פרקים)
עד עתה פנימיית PCA לימדה בנים בלבד, ולראשונה הוחלט לקבל גם בנות. לאחר שיפוצים שנמשכו כל הקיץ נפתחת שנת הלימודים הראשונה ב-PCA לבנים ולבנות.
זואי ברוקס מגיעה לפנימיית PCA ביחד עם אחיה דסטין, ושם היא פוגשת לראשונה את צ'ייס. השניים מתיידדים ותוך זמן קצר הופכים לחברים טובים. דרך צ'ייס זואי מכירה את לוגן ומייקל השותפים שלו לחדר והחברים הטובים ביותר שלו.
צ'ייס מתאהב בזואי וממשיך לאהוב אותה גם בעונה השנייה.
זואי פוגשת את שתי השותפות לחדר שלה, ניקול ודיינה. השלוש הופכות לחברות טובות. בנוסף הן פוגשות נערה נוספת, קווין, נערת מחשבים חכמה.
בפרק האחרון נכתב על ויקטוריה ג'סטיס Now she’s Tori מה שאמר היא תהיה בסדרה Victorious

עונה 2

פרקים 14–26 (13 פרקים)
בעונה השנייה דיינה משתתפת בחילופי תלמידים בפריז, ועוזבת את PCA. במקומה מגיעה נערה אחרת ששמה לולה. חלומה של לולה הוא להיות שחקנית מפורסמת, והיא מנצלת את מעברה לבית ספר זר. היא מעמידה פני פריקית אמיתית וזואי וניקול מאמינות לה. לבסוף סודה מתגלה. לולה תופסת את מקומה של דיינה בחבורה.

עונה 3

פרקים 27–52 (26 פרקים)
בעונה השלישית ניקול עוזבת את בית הספר ונשלחת לפנימייה לבנות, בגלל האובססיה שלה למין הגברי.
קווין עוברת לגור עם זואי ולולה בחדר. הבנות לא מרוצות מכך בהתחלה, אך מצליחות להסתדר עם המוזרות שלה.
בתחילת העונה השלישית זואי מגלה שלצ'ייס יש חברה, רבקה. לאחר שהבנות מכירות קצת יותר, רבקה מתגלת כילדה קנאית ואנוכית. היא שמעה על כך שצ'ייס היה מאוהב בזואי במשך שנתיים, ואוסרת על זואי לדבר עם צ'ייס. צ'ייס עוזב את רבקה וחוזר להיות ידיד של זואי.
בפרק האחרון, הוריהם של דסטין וזואי מגיעים ל-PCA, ומודיעים להם שהם עוברים לאנגליה בעקבות ענייני עבודה. הם מעניקים להם את אפשרות הבחירה לבוא איתם או להישאר באמריקה. זואי מחליטה להתייעץ עם צ'ייס, אך משום מה המפגש מתעכב ולצ'ייס נודע על כך משמועות. הוא מתרגז על זואי ולא רוצה לדבר איתה. זואי, עקב זאת, מחליטה להצטרף אל הוריה לאנגליה. מאוחר יותר צ'ייס מתחרט על מעשיו.
לאחר שזואי הגיעה לפנימייה באנגליה, חבריה באמריקה מתקינים תוכנת מחשב שמאפשרת להם לראות זה את זה ולדבר זה עם זה. צ'ייס מחליט לנצל את התוכנה הזאת ולישר את ההדורים בינו לבין זואי. זואי סולחת לו, אך היא לא נשמעת או נראית כך. לאחר שזואי עזבה, צ'ייס מרגיש נורא, ומוצא לעצמו בחורה שבמראה החיצוני דומה לזואי, ומזכירה אותה מאוד, אך אופייה לא דומה לה כלל וכלל: היא דוחה ולא נעימה. החבורה נגעלת ממנה, חוץ מצ'ייס שעיוור למה שקורה. הבנים מחליטים להאיר את עיניו. הם נועלים אותו בחדרם ומנסים לסחוט ממנו שהוא מתגעגע לזואי, עובדה שהוא מכחיש בכל תוקף. לאחר שלוגן קורע בובה שצ'ייס קיבל מזואי, וצ'ייס מנסה להכות אותו, הוא מבין שהוא עדיין מאוהב בזואי. תוכנת הווידאו שמייקל לא הבין כיצד לסגור מסגירה את סודו של צ'ייס באוזניה של זואי.

עונה 4

פרקים 53–66 (13 פרקים)
לאחר שזואי מבינה שצ'ייס מאוהב בה, היא חוזרת ל-PCA. מתברר שצ'ייס עזב את PCA ללונדון, על מנת להיות איתה. כעת זואי וצ'ייס התחלפו במקומותיהם: זואי ב-PCA, וצ'ייס באנגליה. לאחר שצ'ייס עזב את החדר, ממלא את מקומו נער בלונדיני בשם ג'יימס. בהתחלה הוא לא מסתדר היטב עם מייקל ולוגן, אך עם הזמן הוא מתגלה כנער מצחיק וחמוד. הוא וזואי מתאהבים זה בזה, ותוך זמן קצר נעשים לזוג. מארק נפרד מקווין וכשלוגן מנחם אותה הם מתנשקים והופכים לזוג אבל שומרים על כך בסוד. כוכב הכדורגל וינס בלייק חוזר לPCA והוא ולולה מתאהבים והופכים לזוג. בפרקי הסיום, ג'יימס נותן לזואי במתנה שרשרת ואומר לה שהוא אוהב אותה, אבל זואי לא מרגישה אותו הדבר ומרגישה שמשהו חסר לה. הנשף מתקרב וקווין ולוגן בוחרים אחד לשנייה בני זוג, אבל בסוף מתוודים על אהבתם בפני כל בית הספר. צ'ייס מפתיע את זואי ומגיע לPCA והם הופכים לזוג אחרי 4 עונות. כולם מתרגשים לפגוש את צ'ייס, וזואי מזמינה אותו לטוס איתה להוואי.
בסרטון שיצא בשנת 2015 נראה צ'ייס מציע נישואים למישהי במסעדת fooders (המסעדה בשייקרית), מייקל מציץ מהחלון ואז נכנס. הוא מזכיר לצ'ייס את קפסולת הזמן (שבה נמצאת קלטת שזואי הקליטה ומדברת גם על צ'ייס), ומראה לו את הקלטת. צ'ייס תוהה האם מותר לו לפתוח את הקלטת ומייקל מזכיר שעברו עשר שנים ומותר לו לראות אותה. צ'ייס שואל אם למישהו במסעדה יש נגן דיסקים, ומאחר שאין לאף אחד מייקל אומר לו את תוכן הקלטת מאחר שראה אותה. בקלטת נמצא המידע שצ'ייס חיכה כל כך הרבה שנים- מה זואי חושבת עליו? מייקל אומר שזואי אמרה שצ'ייס הוא האדם המיוחד ביותר שהיא מכירה, ושהיא יודעת שהוא אוהב אותה. צ'ייס לוקח את הטבעת שהוא הציע לחברתו, ויוצא מהמסעדה לחפש את זואי.